
	ΘΕΜΑ
	:
	«Ευρωπαϊκή Αντιπροσωπεία (EUDEL) – Διαπραγματεύσεις για την σύναψη Συμφωνίας Ελεύθερων Εμπορικών Συναλλαγών (FTA) ΕΕ-ΗΑΕ – Έναρξη λειτουργίας της Κλάσης 33 για εθνική προστασία εμπορικών σημάτων στα ΗΑΕ για αλκοολούχα ποτά».

Στο πλαίσιο των εν εξελίξει διαπραγματεύσεων για τη «Συμφωνία Ελεύθερων Εμπορικών Συναλλαγών (FTA), ΕΕ-ΗΑΕ, τα Ηνωμένα Αραβικά Εμιράτα ενημέρωσαν την Ευρωπαική Αντιπροσωπεία ότι οι δικαιούχοι εμπορικών σημάτων μπορούν πλέον να ζητούν εθνική προστασία εμπορικών σημάτων στα ΗΑΕ για αλκοολούχα ποτά, κατόπιν της έναρξης λειτουργίας της λεγόμενης Κλάσης 33 (Class 33), η οποία προηγουμένως δεν ήταν διαθέσιμη προς καταχώρηση. Η εξέλιξη αυτή δημιουργεί επίσης τη δυνατότητα καταχώρησης Γεωγραφικών Ενδείξεων για αλκοολούχα ποτά, βάσει της ισχύουσας νομοθεσίας των ΗΑΕ.

Σε συνέχεια των ανωτέρω εξελίξεων οι κάτοχοι εμπορικών σημάτων μπορούν πλέον να επιδιώξουν εθνική προστασία σήματος στα ΗΑΕ για αλκοολούχα ποτά, μετά το άνοιγμα της Κλάσης 33, η οποία προηγουμένως δεν ήταν διαθέσιμη για κατάθεση αιτήσεων. Το τοπίο των εμπορικών σημάτων στα ΗΑΕ παρουσιάζει μία σημαντική εξέλιξη, καθώς η Κλάση 33 είναι πλέον διαθέσιμη για τη κατάθεση αιτήσεων μέσω της πύλης του Εμιρατινού Υπουργείου Οικονομίας & Τουρισμού (MOET). Η Κλάση 33 καλύπτει αλκοολούχα ποτά (με εξαίρεση τις μπύρες), καθώς και αλκοολούχα παρασκευάσματα για τη παραγωγή ποτών. Μέχρι πρότινος, η συγκεκριμένη κλάση ήταν αποκλεισμένη για τη κατάθεση αιτήσεων εμπορικών σημάτων στα ΗΑΕ. Συνεπώς, η διαθεσιμότητά της δημιουργεί νέες ευκαιρίες για τους κατόχους εμπορικών σημάτων να επιδιώξουν εθνική προστασία για τα σχετικά προϊόντα στη χώρα. Για τις επιχειρήσεις με εδραιωμένα διεθνή χαρτοφυλάκια, καθώς και για εκείνες που δραστηριοποιούνται ήδη ή εξετάζουν το ενδεχόμενο εισόδου στην αγορά των ΗΑΕ, αυτή είναι μία σημαντική ευκαιρία για να αξιολογήσουν την υφιστάμενη προστασία των σημάτων τους και να εξετάσουν το ενδεχόμενο υποβολής πρόσθετων αιτήσεων.

Για τους κατόχους εμπορικών σημάτων για αλκοολούχα ποτά, τα οποία προστατεύονται σε άλλες δικαιοδοσίες, ενδέχεται προηγουμένως να αντιμετώπιζαν κενό στα χαρτοφυλάκια σημάτων τους στα ΗΑΕ, καθώς η Κλάση 33 δεν ήταν διαθέσιμη για κατάθεση αιτήσεων. Με τη δυνατότητα υποβολής αιτήσεων να είναι πλέον ανοιχτή, οι επιχειρήσεις έχουν την ευκαιρία να επανεξετάσουν τα εν λόγω χαρτοφυλάκια και να εξετάσουν το ενδεχόμενο επέκτασης της προστασίας στα ΗΑΕ. Αυτό αφορά ιδιαίτερα διεθνείς και περιφερειακές επιχειρήσεις που διαθέτουν ήδη κατοχυρωμένα σήματα στη Κλάση 33 σε άλλες περιοχές, επιχειρήσεις με τρέχοντα συμφέροντα στα ΗΑΕ, καθώς και εταιρείες που σχεδιάζουν μελλοντικές κυκλοφορίες προϊόντων ή επέκταση στην εμιρατινή αγορά. 

Τα χαρτοφυλάκια θα πρέπει τώρα να τύχουν νέας επανεξέτασης. Το άνοιγμα μιάς κλάσης που προηγουμένως δεν ήταν διαθέσιμη δημιουργεί  μια νέα ευκαιρία κατάθεσης αιτήσεων, τόσο για τους υφιστάμενους όσο και για τους δυνητικούς συμμετέχοντες στην αγορά. Συνεπώς, οι κάτοχοι σημάτων θα πρέπει να εξετάσουν το ενδεχόμενο επανεξέτασης των χαρτοφυλακίων τους σε πρώϊμο στάδιο, ώστε να εντοπίσουν τα σχετικά σήματα και προϊόντα για τα οποία ενδείκνυται πλέον η προστασία στα ΗΑΕ. Στο πλαίσιο της επανεξέτασης αυτής, οι επιχειρήσεις θα πρέπει να εξετάσουν εάν διαθέτουν σήματα της Κλάσης 33 κατοχυρωμένα σε άλλες αγορές, αλλά όχι στα ΗΑΕ, εάν οι τρέχουσες ή προγραμματισμένες δραστηριότητές τους στα ΗΑΕ αφορούν προϊόντα που εμπίπτουν στη Κλάση 33 και εάν υφίστανται κενά στη προστασία των σημάτων τους στα ΗΑΕ. ¨Οπου κρίνεται σκόπιμο, θα πρέπει να εξεταστεί η έγκαιρη κατάθεση αίτησης, δεδομένου ότι πλέον είναι δυνατή η υποβολη αιτήσεων για τη συγκεκριμένη κλάση.

Σημαντικό θέμα είναι και η στρατηγική κατάθεσης της αίτησης για τη Κλάση 33. Συγκεκριμένα και πριν προχωρήσουν στην υποβολή αίτησης, οι κάτοχοι εμπορικών σημάτων θα πρέπει να εξετάσουν το απαιτούμενο εύρος προστασίας και τη κατάλληλη περιγραφή για τα σχετικά προϊόντα τους. Η διενέργεια ερευνών διαθεσιμότητας μπορεί επίσης να συμβάλει στην αξιολόγηση τυχόν αντικρουόμενων δικαιωμάτων πριν από τη κατάθεση της αίτησης. Για τις επιχειρήσεις που διαχειρίζονται χαρτοφυλάκια σε πολλαπλές δικαιοδοσίες, η κατάθεση αίτησης στα ΗΑΕ θα πρέπει να εξετάζεται στο πλαίσιο του ευρύτερου χαρτοφυλακίου εμπορικών σημάτων και των τρεχουσών ή μελλοντικών εμπορικών δραστηριοτήτων της επωνυμίας. Η κατάλληλη στρατηγική θα εξαρτηθεί από τη συγκεκριμένη επωνυμία, τα προϊόντα και το υφιστάμενο χαρτοφυλάκιο. 

Ο αρμόδιος φορέας των ΗΑΕ για υπηρεσίες Εμπορικών Σημάτων και Πατεντών (United Trademark & Patent Services – UTMPS) μπορεί να βοηθήσει τους κατόχους εμπορικών σημάτων να αξιολογήσουν τις επιπτώσεις αυτής της εξέλιξης στα χαρτοφυλάκια σημάτων τους στα ΗΑΕ. Μπορεί επίσης να επανεξετάσει τα υφιστάμενα χαρτοφυλάκια για τον εντοπισμό κενών προστασίας στη Κλάση 33, να διενεργήσει έρευνες διαθεσιμότητας, να παρέχει συμβουλές σχετικά με τις κατάλληλες περιγραφές και στρατηγικές κατάθεσης, καθώς και να διαχειριστεί νέες αιτήσεις μέχρι την ολοκλήρωση της καταχώρησης. Επιπλέον, μπορεί να παρακολουθεί αιτήσεις τρίτων που ενδέχεται να προκαλέσουν συγκρούσεις δικαιωμάτων και να παρέχει συμβουλές σχετικά με τη λήψη μέτρων επιβολής, όπου αυτό κρίνεται απαραίτητο.

Οι κάτοχοι εμπορικών σημάτων με σχετιά σήματα ή προϊόντα στη Κλάση 33 ενθαρρύνονται να επανεξετάσουν τη προστασία τους στα ΗΑΕ και να εξετάσουν το ενδεχόμενο συμπερίληψης νέων αιτήσεων στη στρατηγική τους για τα εμπορικά σήματα.




                                                                       O Προϊστάμενος


                                                                    Θεόδωρος Ξυπολιάς 
                                                                Γενικός Σύμβουλος ΟΕΥ Α΄ 

